Nariadenie Komisie (EHS) č. 183/93 z 29. januára 1993, ktorým sa mení a dopĺňa nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach



Úradný vestník L 022 , 30/01/1993 S. 0058 - 0068

Fínske špeciálne vydanie: Kapitola 3 Zväzok 48 S. 0054

Švédske špeciálne vydanie: Kapitola 3 Zväzok 48 S. 0054

CS.ES Kapitola 3 Zväzok 13 S. 357 - 367

ET.ES Kapitola 3 Zväzok 13 S. 357 - 367

HU.ES Kapitola 3 Zväzok 13 S. 357 - 367

LT.ES Kapitola 3 Zväzok 13 S. 357 - 367

LV.ES Kapitola 3 Zväzok 13 S. 357 - 367

MT.ES Kapitola 3 Zväzok 13 S. 357 - 367

PL.ES Kapitola 3 Zväzok 13 S. 357 - 367

SK.ES Kapitola 3 Zväzok 13 S. 357 - 367

SL.ES Kapitola 3 Zväzok 13 S. 357 - 367



Nariadenie Komisie (EHS) č. 183/93 z 29. januára 1993, ktorým sa mení a dopĺňa nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácii trhu s olejmi a tukmi [1], naposledy zmenené a doplnené nariadením (EHS) č. 2046/92 [2], a najmä jeho článok 35a, keďže nariadenie Komisie (EHS) č. 2568/91 [3], naposledy zmenené a doplnené nariadením (EHS) č. 3288/92 [4], definuje charakteristiky rôznych typov olivového oleja a oleja z olivových zvyškov a príslušné analytické metódy; keďže nariadenie (EHS) č. 2568/91 taktiež mení a dopĺňa dodatočné poznámky 2, 3 a 4 ku kapitole 15 kombinovanej nomenklatúry uvedené v prílohe I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [5], naposledy zmenenému a doplnenému nariadením Komisie (EHS) č. 2505/92 [6]; keďže vzhľadom na nadobudnuté skúsenosti je potrebné analytické metódy upraviť alebo stanoviť v určitých prípadoch s vyššou presnosťou; keďže sa taktiež zistilo, že v nariadení (EHS) č. 2568/91 sa objavili omyly; keďže – vzhľadom na prebiehajúce štúdie – doba, počas ktorej členské štáty môžu používať odskúšané, vedecky platné národné analytické metódy, by sa mala predĺžiť; keďže - vzhľadom na vývoj v oblasti výskumu – charakteristiky olivového oleja definované v nariadení (EHS) č. 2568/91 sa musia upraviť takým spôsobom, aby sa lepšie zabezpečila čistota predávaných výrobkov a stanovené príslušné analytické metódy; keďže – s cieľom umožniť zavedenie prostriedkov potrebných na uplatňovanie novej metódy, jeho nadobudnutie účinnosti sa musí na niekoľko mesiacov odložiť; keďže nariadenie (EHS) č. 2568/91 by sa malo z týchto dôvodov zmeniť a doplniť; keďže opatrenia uvedené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Nariadenie (EHS) č. 2568/91 sa mení a dopĺňa takto: 1. V prvom odseku článku 3, dátum "31. december 1992" sa nahrádza dátumom "28. február 1993"; 2. Článok 5 sa nahrádza nasledovným: "Článok 5 Dodatočné poznámky 2, 3 a 4 ku kapitole 15 kombinovanej nomenklatúry uvedené v prílohe I k nariadeniu Rady (EHS) č. 2658/87 [7] sa nahrádzajú textom uvedeným v prílohe XIV k tomuto nariadeniu."; 3. Prílohy sa menia a dopĺňajú tak, ako je uvedené v prílohe k tomuto nariadeniu. Článok 2 Toto nariadenie nadobúda účinnosť dvadsiaty prvý deň po jeho uverejnení v Úradnom vestníku Európskych spoločenstiev. Bod 10 prílohy sa však bude uplatňovať od 1. júla 1993 na olivový olej balený počnúc od tohto dátumu. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. januára 1993 Za Komisiu René Steichen člen Komisie [1] Ú. v. ES 172, 30.9.1966, s. 3025/66. [2] Ú. v. ES L 215, 30.7.1992, s. 1. [3] Ú. v. ES L 248, 5.9.1991, s. 1. [4] Ú. v. ES L 327, 13.11.1992, s. 28. [5] Ú. v. ES L 256, 7.9.1987, s. 1. [6] Ú. v. ES L 267, 14.9.1992, s. 1. [7] Ú. v. ES L 256, 7.9.1987, s. 1. -------------------------------------------------- PRÍLOHA 1. V zozname príloh názov v prílohe IV sa mení na: Stanovenie obsahu vosku plynovo - kvapalinovou chromatografiou s použitím kapilárnej kolóny. 2. V sumarizácii sa názov prílohy XIII "Dôkaz o tom, že bola vykonaná rafinácia" nahrádza textom "Neutralizácia a odfarbenie olivového oleja v laboratóriu". 3. Prvá tabuľka v prílohe I sa nahrádza touto tabuľkou: "M = maximum, m = minimum. [1] [2] "Poznámky: "Olej sa musí odmietnuť pokiaľ sa ktorákoľvek jedna z jeho charakteristík nachádza mimo rámec stanovených hraníc." "Druh | kyslosť % meq | peroxidové číslo meq O2/kg | halogenované rozpúšťadlá mg/kg [1] | vosky mg/kg | nasýtené mastné kyseliny v polohe 2 triglyceridu % | erytiodiol+ Uvaol % | trilinoleín % | cholesterol % | sterol kyseliny brasikovej % | campesterol % | stigmasterol % | betasitosterol % [2] | delta-7-stigmasterol % | steroly celkom mg/kg | 1.extra panenský olivový olej | M 1,0 | M 20 | M 0,20 | M 250 | M 1,3 | M 4,5 | M 0,5 | M 0,5 | M 0,2 | M 4,0 | < Camp. | m 93,0 | M 0,5 | m 1000 | 2.panenský olivový olej | M 2,0 | M 20 | M 0,20 | M 250 | M 1,3 | M 4,5 | M 0,5 | M 0,5 | M 0,2 | M 4,0 | < Camp | m 93,0 | M 0,5 | m 1000 | 3.obyčajný panenský olivový olej | M 3,3 | M 20 | M 0,20 | M 250 | M 1,3 | M 4,5 | M 0,5 | M 0,5 | M 0,2 | M 4,0 | < Camp | m 93,0 | M 0,5 | m 1000 | 4.panenský lampantový olivový olej | > 3,3 | > 20 | > 0, 20 | M 350 | M 1,3 | M 4,5 | M 0,5 | M 0,5 | M 0,2 | M 4,0 | – | m 93,0 | M 0,5 | m 1000 | 5.rafinovaný olivový olej | M 0,5 | M 10 | M 0,20 | M 350 | M 1,5 | M 4,5 | M 0,5 | M 0,5 | M 0,2 | M 4,0 | < Camp | m 93,0 | M 0,5 | m 1000 | 6.olivový olej | M 1,5 | M 15 | M 0,20 | M 350 | M 1,5 | M 4,5 | M 0,5 | M 0,5 | M 0,2 | M 4,0 | < Camp | m 93,0 | M 0,5 | m 1000 | 7.surový olej z olivových zvyškov | m 2,0 | – | – | – | M 1,8 | m 12 | M 0,5 | M 0,5 | M 0,2 | M 4,0 | – | m 93,0 | M 0,5 | m 2500 | 8.rafinovaný olej z olivových zvyškov | M 0,5 | M 10 | M 0,20 | – | M 2,0 | m 12 | M 0,5 | M 0,5 | M 0,2 | M 4,0 | < Camp | m 93,0 | M 0,5 | m 1800 | 9.olej z olivových zvyškov | M 1,5 | M 15 | M 0,20 | > 350 | M 2,0 | > 4,5 | M 0,5 | M 0,5 | M 0,2 | M 4,0 | < Camp | m 93,0 | M 0,5 | m 1800 | 4. K druhej tabuľke v prílohe I sa pridáva táto poznámka pod čiarou: "Na účely stanovenia čistoty, ak K270 prekračuje hranicu pre príslušnú kategóriu, tak sa musí stanoviť znovu po prechode aluminu." 5. V prílohe II, bod 1.5 na konci, slová "týchto dvoch výpočtov" sa nahrádzajú slovami "dvoch výpočtov". 6. V prílohe IV, bod 5.1.1, sa slová "alebo olej zo semien" vypúšťajú. 7. V prílohe IV, bod 5.2.2, sa prvé dve vety nahrádzajú nasledovnou vetou: "Roztok 65 : 35 objemových dielov hexánu a etyl éteru sa privedie do vyvolávacej komory do približnej hĺbky 1 cm. [3] . 8. V prílohe IV, bod 5.2.5.2 a bod 6, sa číslo "100" nahrádza číslom "1000" a slová "v milimetroch štvorcových" sa vypúšťajú. 9. V dodatku k prílohe IV, sa obr. 1 nahrádza takto: +++++ TIFF +++++ 10. Príloha IV sa nahrádza nasledovným textom a diagramom:" PRÍLOHA IV Stanovenie obsahu vosku plynovo-kvapalinovou chromatografiou s použitím kapilárnej kolóny 1. OBLASŤ POUŽITIA Táto metóda opisuje postup stanovenia obsahu vosku v určitých tukoch a olejoch za skúšobných podmienok. Môže sa používať najmä na rozlíšenie medzi olivovým olejom získaným lisovaním a získaným extrakciou (olej z olivových výliskov). 2. PRINCÍP Pridanie vhodného vnútorného štandardu k tuku alebo oleju, potom frakcionácia chromatografiou na kolóne s hydratovaným silikagélom. Získanie frakcie eluovanej ako prvej za skúšobných podmienok (ktorej polarita je nižšia ako polarita triglyceridov), potom priama analýza plynovo-kvapalinovou chromatografiou s použitím kapilárnej kolóny. 3. PRÍSTROJ 3.1. 25-ml Erlenmeyerova banka. 3.2. Sklená kolóna na chromatografiu s vnútorným priemerom 15 mm a s dĺžkou 30-40 cm. 3.3. Vhodný plynovo-kvapalinový chromatograf s kapilárnou kolónou, vybavený systémom na priame zavedenie do kolóny nasledovného: 3.3.1 Termostatom regulovaná sušiareň (pec) pre kolóny, schopná udržiavať požadovanú teplotu s presnosťou na 1 °C. 3.3.2. Studený injektor na priame zavedenie do kolóny. 3.3.3. Plameňový ionizačný detektor a prevodník-zosilňovač. 3.3.4. Zapisovač – integrátor schopný pracovať s prevodníkom-zosilňovačom (3.3.3), rýchlosť ozvy pod 1 sekundu, s variabilnou rýchlosťou posunu papiera. 3.3.5. Kapilárna kolóna, sklo alebo tavený kremeň, dĺžka 10 až 15 m, o vnútornom priemere 0,25-0,32 mm, z vnútornej strany pokrytá kvapalinou SE-52 alebo SE-54 alebo ekvivalentnými kvapalinami s homogénnou hrúbkou 0,10 až 0,30 μm. 3.4. Mikrostriekačka so zariadením na vstrekovaciu kapacitu do kolóny 10 ml, vybavená cementovanou ihlou. 4. ČINIDLÁ 4.1. Silikagél, 70/230 mešov, artikel 7754 Merck. Vložte silikagél do pece na štyri hodiny pri teplote 500 °C. Nechajte vychladnúť a pridajte 2 % vody. Kvôli homogenizácii suspenzie dobre pretrepte. Pred použitím uchovávajte v tme po dobu najmenej 12 hodín. 4.2. n-hexán, pre chromatografiu. 4.3. etyléter, pre chromatografiu. 4.4. n-heptán, pre chromatografiu. 4.5. Štandardný roztok laurylarašidátu, 0,1 % (hm/obj) v hexáne (vnútorný štandard). 4.6. Nosný plyn: vodík, čistý, pre plynovo-kvapalinovú chromatografiu. 4.7. Pomocné plyny - vodík, čistý, pre plynovo-kvapalinovú chromatografiu. - vzduch, čistý, pre plynovo-kvapalinovú chromatografiu. 5. POSTUP 5.1. Oddelenie voskovej frakcie. 5.1.1 Príprava chromatografickej kolóny. Suspenzujte 15 g hydratovaného silikagélu - v 2 % bezvodom n-hexáne a vlejte do kolóny. Nechajte usadiť sa samovoľne. Usadzovanie ukončite pomocou elektrickej trepačky s cieľom dosiahnuť homogénnejší chromatografický pás. Perkolujte v 30 ml n-hexánu s cieľom odstrániť všetky nečistoty. 5.1.2. Stĺpcová chromatografia Navážte presne 500 mg vzorky do 25 ml banky a pridajte vhodné množstvo vnútorného štandardu v závislosti od predpokladaného obsahu vosku, napríklad pridajte 0,1 mg laurylarašidátu v prípade olivového oleja a 0,25 až 0,5 mg v prípade oleja z olivových výliskov. Pripravenú vzorku preneste do chromatografickej kolóny pripravenej podľa bodu 5.1, pomocou dvoch 2-ml dávok n-hexánu. Napustite rozpúšťadlo do výšky 1 mm nad hornou úrovňou absorbentu. Potom začnite chromatografické eluovanie; zozbierajte 140 ml zmesi n-hexánu/etyléteru v pomere 99:1 pri prietoku približne 15 kvapiek každých 10 sekúnd (2,1 ml/minúta). Sušte výslednú frakciu v rotačnej odparke až do odstránenia takmer celého rozpúšťadla. Posledné 2 alebo 3 ml rozpúšťadla odstráňte pomocou slabého prúdu dusíka, potom pridajte 10 ml n-heptánu. 5.2. Plynovo-kvapalinová chromatografická analýza 5.2.1. Predbežný postup, kondicionovanie kolóny. 5.2.1.1. Namontujte kolónu k plynovo-kvapalinovému chromatografu, pričom vstupný port sa musí pripojiť k systému na kolóne a výstupný port k detektoru. Skontrolujte prístroj na plynovo-kvapalinovú chromatografiu (činnosť uzavretých plynových obvodov, účinnosť detektora a zapisovača, atď.). 5.2.1.2. Pokiaľ sa kolóny používajú po prvýkrát, je potrebné ich kondicionovať. Zaveďte mierny prietok plynu cez kolónu a potom zapnite prístroj na plynovo-kvapalinovú chromatografiu. Postupne zahrejte na teplotu najmenej o 20 °C vyššiu ako je prevádzková teplota (poznámka). Túto teplotu udržiavajte najmenej po dobu dvoch hodín, potom prístroj nastavte na prevádzkové podmienky (nastavte prietok plynu, zapáľte plamienok, pripojte k elektrickému zapisovaču, nastavte teplotu pece pre kolónu, nastavte detektor, atď.). Zaznamenajte signál pri citlivosti najmenej dvakrát vyššej ako sa vyžaduje na vykonanie analýzy. Základná čiara musí byť lineárna, nesmie obsahovať píky akéhokoľvek druhu a nesmie vykazovať žiadnu odchýlku. Negatívna priamočiara odchýlka svedči o tom, že kolóna je nesprávne pripojená; pozitívna odchýlka svedčí o tom, že kolóna nebola správne kondicionovaná. Poznámka: Teplotu kondicionovania udržiavajte vždy na úrovni najmenej 20 °C pod maximálnou teplotou špecifikovanou pre používaný eluent. 5.2.2. Voľba prevádzkových podmienok. 5.2.2.1. Prevádzkové podmienky sú spravidla nasledovné: - teplota kolóny: 80 °C spočiatku, zvyšovaná rýchlosťou 30 °C/minúta na hodnotu 120 °C, potom ju naprogramujte tak, aby stúpala rýchlosťou 5 °C/minúta až na hodnotu 340 °C, - teplota detektora: 350 °C, - lineárna rýchlosť nosného plynu: vodík, 20 až 35 cm/sek., - citlivosť prístroja: 4 až 16 násobok minimálneho tlmenia, - citlivosť zapisovača: 1 až 2 mV, od spodnej časti stupnice, - rýchlosť posuvu papiera: 30 cm/hodina, - vstreknuté množstvo 0,5-1 μl v roztoku. Tieto podmienky sa môžu upraviť tak, aby vyhovovali charakteristikám kolóny a prístroju na plynovo- kvapalinovú chromatografiu (tak, aby sa získali chromatogramy spĺňajúce nasledovné podmienky: retenčný čas C32 vnútorného štandardu musí byť 25 ± 2 minúty a najreprezentatívnejší pík voskov sa musí nachádzať v rozmedzí 60 až 100 % od spodnej časti stupnice). 5.2.2.2. Určite parametre integrácie píku takým spôsobom, aby ste dosiahli správne vyhodnotenie príslušných plôch píku. 5.2.3. Vykonanie analýzy 5.2.3.1. Naberte 1 μl roztoku pomocou 10 μl mikrostriekačky; piestik natiahnite dozadu až dovtedy, kým nebude ihla prázdna. Ihlu zaveďte do injekčného systému a po uplynutí jednej až dvoch sekúnd vstreknite. Po cca piatich sekundách ihlu jemne vytiahnite. 5.2.3.2. Záznam nechajte prebiehať dovtedy, až kým vosky nebudú úplne eluované. Základná čiara musí vždy vyhovovať požadovaným podmienkam (5.2.1.2). 5.2.4. Identifikácia píku Píky identifikujte z retenčných časov porovnaním so zmesami voskov so známymi retenčnými časmi, analyzovanými za rovnakých podmienok. Na obr. 1 je uvedený chromatogram voskov panenského olivového oleja. 5.2.5. Kvantitatívna analýza 5.2.5.1. Určite plochy píkov zodpovedajúce vnútornému štandardu a alifatickým esterom od C40 do C46 pomocou integrátora. 5.2.5.2. Stanovte obsah vosku každého esteru v mg/kg tuku podľa príslušného vzorca: ester (mg/kg) = A . m .100 A . m pričom: AX = plocha píku každého esteru; AS = plocha píku laurylarašidátu; mS = hmotnosť pridaného laurylarašidátu v miligramoch; m = hmotnosť vzorky odobratej na stanovenie v gramoch. 6. VYJADRENIE VÝSLEDKOV Uveďte obsahy rôznych voskov a súčet týchto obsahov v mg/kg tuku. DODATOK Stanovenie lineárnej rýchlosti plynu Vstreknite 1 až 3 μl metánu (propánu) do prístroja na plynovo - kvapalinovú chromatografiu po jeho nastavení na bežné prevádzkové podmienky. Odmerajte čas, ktorý potrebuje plyn na prechod cez kolónu od momentu jeho vstreknutia až do času, keď sa neobjaví pík (tM). Lineárna rýchlosť v cm/sek. je daná vzorcom L/tM, pričom L je dĺžka kolóny v cm a tM je čas nameraný v sekundách. +++++ TIFF +++++ " 11. V prílohe V bod 4.11 sa údaj "5 %" nahrádza údajom "2 %". 12. V prílohe V bod 5.1.1. sa prvý pododsek "oleje zo semien alebo" vypúšťa. 13. V prílohe V bod 5.1.1. sa tretí pododsek "živočíšne alebo rastlinné oleje a tuky" nahrádza výrazom "oleje". 14. V prílohe V bod 5.1.1. sa na konci pridáva nasledovné: "alebo sa namiesto cholestanolu bude musieť použiť betulinol." 15. V prílohe V bod 5.4.5.2 sa výraz "v milimetroch štvorcových" vypúšťa. 16. V prílohe VI bod 6 sa výraz "v milimetroch štvorcových" vypúšťa. 17. V prílohe IX sa bod 3.4. nahrádza takto: "3.4. Chromatografická kolóna s hornou časťou o dĺžke 270 mm a o priemere 35 mm a so spodnou časťou o dĺžke 270 mm a priemere približne 10 mm." 18. V prílohe IX bod 4.1 sa druhá zarážka vypúšťa. 19. V prílohe XIII sa názov "Dôkaz o tom, že bola vykonaná rafinácia" nahrádza takto: "Neutralizácia a odfarbenie olivového oleja v laboratóriu". 20. Príloha XIV sa nahrádza takto: " PRÍLOHA XIV DODATOČNÉ POZNÁMKY 2, 3 a 4 KU KAPITOLE 15 KOMBINOVANEJ NOMENKLATÚRY 2.A. Čísla 1509 a 1510 sa vzťahujú výlučne na oleje získané výlučne rafináciou olív, ktorých analytické charakteristiky kyselinového a sterolového zloženia sú nasledovne: m = minimum M = maximum [1] [2] Tabuľka I: Zloženie mastných kyselín ako percento celkových mastných kyselín | Tabuľka II: Zloženie sterolov ako percento celkových sterolov | kyselina myristová | M 0,1 | cholesterol | M 0,5 | kyselina linolenová | M 0,9 | brasikasterol | M 0,2 | kyselina arašidová | M 0,7 | campesterol | M 4,0 | kyselina eikozánová | M 0,5 | stigmasterol [1] | < campesterol | kyselina behenová | M 0,3 | betasitosterol [2] | m 93,0 | kyselina lignocerová | M 0,5 | delta-7-stigmasterol | M 0,5 | Čísla 1509 a 1510 sa nevzťahujú na chemicky zmenený olivový olej (najmä reesterifikovaný olivový olej) a na zmesi olivového oleja s inými olejmi. Prítomnosť reesterifikovaného olivového oleja alebo ostatných olejov sa zistí pomocou metód uvedených v prílohách V, VIII, X A a X B k nariadeniu (EHS) č. 2568/91. B. Podpoložka 150910 sa vzťahuje iba na olivové oleje definované v častiach I a II získané výlučne s použitím mechanických alebo iných fyzikálnych spôsobov za podmienok – a najmä za tepelných podmienok – ktoré nevedú k zhoršeniu kvality oleja, a ktoré neboli podrobené žiadnemu inému ošetreniu ako je premytie, dekantácia, odstredenie alebo filtrácia. Oleje získané z olív s použitím rozpúšťadiel spadajú pod položku 1510. I. Na účely podpoložky 15091010 sa pod pojmom "panenský lampantový olivový olej" bez ohľadu na jeho kyslosť – rozumie olivový olej: a) s obsahom alifatických alkoholov nie vyšším ako 400 mg/kg; b) s obsahom erytrodiolu a uvaolu nie vyšším ako 4,5 %; c) s obsahom nasýtených mastných kyselín v polohe 2 v triglyceridoch nie vyšších ako 1.3 % a/alebo d) so sumou transolejových izomérov nižšou ako 0,10 % a so sumou transolejových + translinolenových izomérov nižšou ako 0,10 %; e) vyznačujúcich sa jednou alebo viacerými z nasledovných charakteristík: i) periódové číslo vyššie ako 20 meq O2/kg; ii) obsah prchavých halogenovaných rozpúšťadiel vyšší ako 0,1 mg/kg pre každé jedno rozpúšťadlo; iii) K270 (100) koeficient extinkcie vyšší ako 0,250 a po úprave oleja pomocou aktivovanej aluminy nie vyšší ako 0,11. V skutočnosti niektoré oleje s obsahom voľných mastných kyselín vyjadreným ako kyselina olejová, vyšším ako 3,3 g na 100 g môžu po prechode cez aktivovanú aluminu v súlade s metódu uvedenou v prílohe IX k nariadeniu (EHS) č. 2568/91, mať K270 koeficient extinkcie vyšší ako 0,10. Ak to tak bude aj po neutralizácii a odfarbení v laboratóriu, v súlade s metódou uvedenou v prílohe XII k uvedenému nariadeniu, tak sa musia vyznačovať nasledovnými charakteristikami: - K270 koeficient extinkcie nie vyšší ako 1,20, - zmena koeficientu extinkcie (Delta K) v oblasti 270 nm, vyššia ako 0,01 avšak nie vyššia ako 0,16 t.j.: Delta K = Km - 0,5 (Km-4 + Km+4) Km = koeficient extinkcie pri vlnovej dĺžke píku absorpčnej krivky v oblasti 270 nm, Km-4 a Km+4 = koeficienty extinkcie pri vlnových dĺžkach o 4 nm nižších a vyšších, ako je vlnová dĺžka Km; iv) organoleptické charakteristiky ktoré zahŕňajú detekovateľné defekty prekračujúce hranice akceptovateľnosti a bodové ohodnotenie v senzorickej skúške nižšie ako 3,5 v súlade s prílohou XII k nariadeniu (EHS) č. 2568/91. II. Na účely podpoložky 15091090 sa pod pojmom "panenský olej" rozumie olivový olej vyznačujúci sa nasledovnými charakteristikami: a) obsah kyselín vyjadrený ako kyselina olejová, nie vyšší ako 3,3 g na 100 g; b) peroxidové číslo nie vyššie ako 20 meq aktívneho O2/kg; c) obsah alifatických alkoholov nie vyšší ako 300 mg/kg; d) obsah prchavých halogenovaných rozpúšťadiel nie vyšší ako 0,2 mg/kg celkove a nie vyšší ako 0,1 mg/kg pre každé rozpúšťadlo; e) K270 (100) koeficient extinkcie nie vyšší ako 0,250 a po ošetrení oleja pomocou aktivovanej aluminy, nie vyšší ako 0,10; f) zmena koeficientu extinkcie (Delta K) v oblasti 270 nm, nie vyššia ako 0,01; g) organoleptické charakteristiky, ktoré môžu zahŕňať detekovateľné defekty v rámci limitov akceptovateľnosti a bodové ohodnotenie v senzorickej skúške vyššie ako 3,5 v súlade s prílohou XII k nariadeniu (EHS) č. 2568/91; h) obsah erytrodiolu a uvaolu nie vyšší ako 4,5 %; i) obsah nasýtených mastných kyselín v polohe 2 v triglyceridoch nie vyšší; j) suma transolejových izomérov nižšia ako 0,03 % a so sumou transolejových + translinolenových izomérov nižšia ako 0,03 %. C. Podpoložka 15099000 sa vzťahuje na olivový olej získaný ošetrením olivových olejov spadajúcich pod podpoložky 15091010 alebo 15091090, aj zmiešaných s panenským olivovým olejom, vyznačujúci sa nasledovnými charakteristikami: a) obsah kyselín vyjadrený ako kyselina olejová, nie vyšší ako 3,3 g na 100 g; b) obsah alifatických alkoholov nie vyšší ako 350 mg/kg; c) K270 koeficient extinkcie (100) vyšší ako 0,250 a nie vyšší ako 1,20 a po ošetrení vzorky aktivovanou aluminou nie vyšší ako 0,10; d) zmena koeficientu extinkcie (Delta K) v oblasti 270 nm, vyššia ako 0,01 avšak nie vyššia ako 0,16; e) obsah erytrodiolu a uvaolu nie vyšší ako 4,5 %; f) obsah nasýtených mastných kyselín v polohe 2 v triglyceridoch nie vyšší ako 1,5 %; g) suma transolejových izomérov nižšia ako 0,20 % a suma transolejových + translinolenových izomérov nižšia ako 0,30 %. D. Na účely podpoložky 15100010 sa pod pojmom "surové oleje" rozumejú oleje, najmä oleje z olivových zvyškov vyznačujúce sa nasledovnými charakteristikami: a) obsah kyselín vyjadrený ako kyselina olejová, vyšší ako 2 g na 100 g; b) obsah erytrodiolu a uvaolu vyšší ako 12 %; c) obsah nasýtených mastných kyselín na pozícii 2 v triglyceridoch nie vyšší ako 1,8 %; d) suma transolejových izomérov nižšia ako 0,20 % a suma transolejových + translinolenových izomérov nižšia ako 0,10 %. E. Podpoložka 15100090 sa vzťahuje na oleje získané ošetrením olejov podpoložky 15100010 aj zmiešaných s panenským olivovým olejom a oleje nevyznačujúce sa charakteristikami olejov uvedených v dodatočných poznámkach 2B, 2C a 2D. Oleje tejto podpoložky musia mať obsah nasýtených mastných kyselín v polohe 2 v triglyceridoch nie vyšší - ako 2 %, sumu transolejových izomérov nižšiu ako 0,4 % a sumu transolejových + translinolenových izomérov nižšiu ako 0,35 %. 3. Podpoložky 15220031 a 15220039 sa nevzťahujú na: a) zvyšky vznikajúce pri opracovaní mastných látok obsahujúcich olej s jódovým číslom stanoveným v súlade s metódou uvedenou v prílohe XVI k nariadeniu (EHS) č. 2568/91, nižším ako 70 alebo vyšším ako 100; b) zvyšky vznikajúce pri opracovaní mastných látok obsahujúcich olej s jódovým číslom nižším ako 70 alebo vyšším 100, ktorého plocha píku predstavujúca elučný objem beta-sitosterolu [3] stanovená v súlade s prílohou V k nariadeniu (EHS) č. 2568/01, je menšia, ako 93 % všetkých plôch píkov sterolu. 4. Analytické metódy stanovenia charakteristík uvedených produktov sú uvedené v prílohách k nariadeniu (EHS) č. 2568/01. " [1] "Celková horná hraničná hodnota pre zlúčeniny zistené pomocou detektora elektrónového záchytu. Pre komponenty zistené individuálne je horná hranica 0,10 mg/kg. [2] "Delta-5,23-stigmastadianol + clerosterol + sitosterol + sitostanol + delta-5-avamesterol + delta-5-24-stigmastadienol. [3] V takýchto špeciálnych prípadoch sa kvôli dosiahnutiu dobrého pásového oddelenia bude musieť použiť eluačná zmes benzénu a acetónu v objemovom pomere 95 : 5." [1] Podmienka neplatí pre panenský lampový (lampantový) olej (podpoložka 15091010) a pre olej z olivových zvyškov (podpoložka 15100010). [2] Delta-5,23-stigmastadienol + cholesterol + beta-sitosterol + sitostanol + delta-5-avenasterol + delta-5,24-stigmastadienol [3] Delta-5,23-stigmastadienol + cholesterol + beta-sitosterol + sitostanol + delta-5-avenasterol + delta-5,24-stigmastadienol. --------------------------------------------------